คำขวัญ "ทุกนาทีคือชีวิต เร็วก็รอด ปลอดอัมพาต" ใช้รณรงค์โรคอัมพาต เพราะเหตุใด
อัมพาต 360 องศา ตอน ทำไมต้องรีบมาโรงพยาบาล รอไม่ได้เหรอ อัมพาต 360 องศา ตอน ทำไมต้องรีบมาโรงพยาบาล รอไม่ได้เหรอ ทุกนาทีคือชีวิต เร็วก็รอด ปลอดอัมพาต สโลแกนนี้หลายคนเคยได้ยินและจะได้ยินมากขึ้นในอนาคต คำขวัญนี้คืออะไร และเราทำไมต้องรู้ คำขวัญดังกล่าวใช้รณรงค์โรคอัมพาต เพราะวิธีการรักษาโรคอัมพาตที่ได้ผลดีที่สุดในปัจจุบันคือ ทางด่วนโรคหลอดเลือสมอง หรือ stroke fast track ที่จำเป็นต้องให้การรักษาอย่างรวดเร็วที่สุด เหตุที่แพทย์ต้องรีบรักษาผู้ป่วยให้รวดเร็วที่สุดเพราะผู้ป่วยโรคอัมพาตชนิดสมองขาดเลือด ถ้าปล่อยให้สมองขาดเลือดเป็นเวลานานเท่าไร สมองก็จะมีโอกาสฟื้นตัวน้อยลง หมายความว่ายิ่งเวลาผ่านไปนานสมองก็จะขาดเลือดเป็นปริมาณมากขึ้นๆ เท่านั้น ทำไมจึงเป็นแบบนี้ ก็เพราะว่าช่วงแรกการขาดเลือดของสมอง สมองส่วนที่ขาดเลือดจะแบ่งเป็น 2 ส่วน คือ สมองส่วนแกนกลางที่ขาดเลือด สมองส่วนรอบนอกที่กำลังจะตายจากการขาดเลือดแต่ยังไม่ตาย ถ้ามีเลือดไหลกลับเข้ามาสู่เนื้อสมองส่วนนี้ก็จะกลับมาทำงานได้ตามปกติ ถ้าผมอธิบายให้เห็นภาพชัดเจนขึ้น ดังที่เราเห็นจากภาพผลไม้ที่เริ่มเน่า ก็จะเริ่มเน่าจากแกนกลางหรือบางส่วนก่อน ถ้าปล่อยทิ้งให้เป็นเวลานานๆ หลายๆ วัน ก็จะเกิดการเน่าลามไปทั่วทั้งลูกของผลไม้ สมองของมนุษย์เราก็เช่นเดียวกัน เซลล์สมองจะทนต่อการขาดเลือดได้ประมาณ 270 นาที หลังจากนั้นโอกาสที่เนื้อสมองส่วนที่ขาดเลือดจะฟื้นตัวเป็นปกติยากมาก ด้วยเหตุนี้จึงเป็นที่มาของแนวทางการรักษาโรคอัมพาตชนิดสมองขาดเลือด ต้องให้ผู้ป่วยรีบมาโรงพยาบาลให้เร็วที่สุด โดยผู้ป่วยที่มีอาการผิดปกติทางระบบประสาทที่สงสัยว่าเป็นโรคอัมพาต เมื่อมาถึงห้องฉุกเฉินแพทย์จะรีบตรวจรักษา ทบทวนประวัติการเจ็บป่วย ถ้าเข้าข่ายกับโรคอัมพาต จะรีบส่งตรวจเอกซเรย์คอมพิวเตอร์สมองทันที เพื่อดูว่าเป็นอัมพาตชนิดขาดเลือดเฉียบพลันหรือเลือดออก เพี่อให้การรักษาตามแนวทางที่เหมาะสมของแต่ละโรคต่อไป จำไว้ว่า ทุกนาทีคือชีวิต เร็วก็รอด ปลอดอัมพาต ศ.นพ.สมศักดิ์ เทียมเก่า อายุรแพทย์ประสาทวิทยา
คำขวัญ "ทุกนาทีคือชีวิต เร็วก็รอด ปลอดอัมพาต" ใช้รณรงค์โรคอัมพาต เพราะวิธีการรักษาโรคอัมพาตที่ได้ผลดีที่สุดในปัจจุบัน คือ ทางด่วนโรคหลอดเลือสมอง หรือ stroke fast track ที่จำเป็นต้องให้การรักษาอย่างรวดเร็วที่สุด เหตุที่แพทย์ต้องรีบรักษาผู้ป่วยให้รวดเร็วที่สุด เพราะผู้ป่วยโรคอัมพาตชนิดสมองขาดเลือด ถ้าปล่อยให้สมองขาดเลือดเป็นเวลานานเท่าไร สมองก็จะมีโอกาสฟื้นตัวน้อยลง หมายความว่า ยิ่งเวลาผ่านไปนานสมองก็จะขาดเลือดเป็นปริมาณมากขึ้นๆ เท่านั้น
21.เวชศาสตร์ฉุกเฉิน (emergency),12.อายุรศาสตร์ (อายุรศาสตร์) - Internal Medicine